

                                                                                   ΑΝΑΡΤΗΤΕΑ ΣΤΗ ΔΙΑΥΓΕΙΑ

                                                                                        Λιβαδειά       15/06/2021
                                                Αριθ. Πρωτ. : 11052
ΑΠΟΣΠΑΣΜΑ

Από το πρακτικό της αριθμ.  18ης  /2021  ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης  της  Οικονομικής Επιτροπής  Δήμου Λεβαδέων

Αριθμός απόφασης : 157
Έγκριση 1ου  Ανακεφαλαιωτικού πίνακα εργασιών και 1ου Π.Κ.Τ.Μ.Ν.Ε. της δημόσιας σύμβασης :  «Κατασκευή στεγάστρου στο ΕΠΑΛ Λιβαδειάς».  

Στη Λιβαδειά σήμερα  08η  Ιουνίου  2021  ημέρα Τρίτη  &  ώρα 14.00 συνήλθε σε συνεδρίαση η Οικονομική Επιτροπή   του Δήμου  Λεβαδέων  , η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19   πραγματοποιήθηκε      με  τηλεδιάσκεψη  ,βάσει των διατάξεων  του  άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019 και μετά  από  την αρ.πρωτ.  10138/04-06-2021 έγγραφη πρόσκληση του  Προέδρου της (Δημάρχου Λεβαδέων)    

   Αφού  διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν παρόντα επτά  (7) , ήτοι:    

         ΠΑΡΟΝΤΕΣ                                                                  ΑΠΟΝΤΕΣ

 1. Ταγκαλέγκας Ιωάννης – Πρόεδρος                           

 2. Καλογρηάς Αθανάσιος                                                     1.Παπαϊωάννου Λουκάς

       3. Νταντουμη  Ιωάννα                                                          2.Καραμάνης Δημήτριος  

       4. Καράβα Χρυσοβαλάντου - Βασιλική                      

       5. Μερτζάνης Κωνσταντίνος                                         

       6. Καπλάνης Κωνσταντίνος                                      Αν και είχαν νόμιμα προσκληθεί    

       7. Μπράλιος Νικόλαος

     Εισηγούμενος το 10ο  θέμα της ημερήσιας διάταξης  έθεσε υπόψη των μελών  το με  αριθμ. πρωτ. 9896/02-06-2021  έγγραφο  της Δ/νσης Τεχνικών Υπηρεσιών  του Δήμου Λεβαδέων  στο  οποίο αναφέρονται :
Α. ΙΣΤΟΡΙΚΟ ΕΡΓΟΥ : 
· Με την υπ’ αριθμό 412/2019 απόφαση του Δημοτικού Συμβουλίου του Δήμου Λεβαδέων ψηφίστηκε και εγκρίθηκε ο Προϋπολογισμός του Δήμου Λεβαδέων έτους 2020 και επικυρώθηκε με την υπ’ αριθμό οικ.1939/228240/2019/2020 απόφαση του Συντονιστή Αποκεντρωμένης Θεσσαλίας – Στερεάς Ελλάδας.

· Με το υπ’ αριθμό 8131/10-4-2019 έγγραφο του Δήμου Λεβαδέων προς την Γενική Γραμματεία Αθλητισμού αιτήθηκε η χρηματοδότηση από το ΠΔΕ του έργου «Κατασκευή στεγάστρου στο ΕΠΑΛ Λιβαδειάς» προϋπολογισμού 62.000,00€ με ΦΠΑ.

· Με την υπ’ αριθμό 63949/18-6-2019 απόφαση του Υπουργού Οικονομίας και Ανάπτυξης εγκρίθηκε η χρηματοδότηση του εν λόγω έργου με Κωδικό Ενάριθμο 2019ΣΕ01600004.

· Με την υπ’ αριθμό 29/2019 , συντάχθηκε από την Τεχνική Υπηρεσία του Δήμου Λεβαδέων μελέτη  προϋπολογισμού δαπάνης 62.000,00€ με ΦΠΑ .

· Με την υπ΄ αριθμό 396/2019 απόφαση του Δημοτικού Συμβουλίου εγκρίθηκε η υπ΄ αριθμό 29/2019 μελέτη της Τεχνικής Υπηρεσίας.

· Με την υπ’ αριθμό 27/2020 απόφαση της Οικονομικής Επιτροπής εγκρίθηκε η διενέργεια συνοπτικού διαγωνισμού και καταρτίστηκαν οι όροι διακήρυξης σύναψης δημόσιας σύμβασης του έργου.

· Η ανάρτηση της Διακήρυξης στο ΚΗΜΔΗΣ έγινε με αριθμό 20PROC006358236 2020-02-28

· Με την υπ΄ αριθμό 53/2020 Απόφαση της Οικονομικής Επιτροπής συγκροτήθηκε η Επιτροπή Διεξαγωγής Διαγωνισμών.

· Με το Πρακτικό 1 της Επιτροπής Διαγωνισμού, ανατέθηκε το έργο στον Οικονομικό Φορέα Στάικο Γ. Νικόλαο που προσέφερε μέση έκπτωση 33,00% (σύνολο δαπάνης κατά την προσφορά 41.540,01€ με ΦΠΑ).

· Με την απόφαση 66/2020 της Οικονομικής Επιτροπής εγκρίθηκε το Πρακτικό I του Διαγωνισμού του έργου με το σύστημα δημοπρασίας «επί μέρους ποσοστά έκπτωσης για κάθε ομάδα τιμών ομοειδών εργασιών του τιμολογίου» άρθρο 95 παρ.2(α) του Ν. 4412/2016, για την ανάδειξη αναδόχου του έργου της επικεφαλίδας.

· Με το υπ αριθμό 7007/13.4.2020 έγγραφο γνωστοποιήθηκε η υπ’ αριθμό 66/2020 απόφαση της Οικονομικής Επιτροπής περί έγκρισης Πρακτικού στους οικονομικούς φορείς που έδωσαν προσφορά.

· Με το υπ΄ αριθμό 7435/24.4.2020 έγγραφο της Υπηρεσίας προς τον προσωρινό μειοδότη ζητήθηκε η υποβολή των δικαιολογητικών του άρθρου 23.2-23.10 της Διακήρυξης.

· Με την απόφαση 129/2020 της Οικονομικής Επιτροπής εγκρίθηκε το Πρακτικό II του Διαγωνισμού του έργου και κατακυρώθηκε το αποτέλεσμα της διενεργήσας δημοπρασίας στον Οικονομικό Φορέα Στάικο Γ. Νικόλαο που προσέφερε μέση έκπτωση 33,00% (σύνολο δαπάνης κατά την προσφορά 41.540,01€ με ΦΠΑ).

· Με το υπ΄ αριθμό 11436/18-6-2020 έγγραφο της υπηρεσίας κοινοποιήθηκε η υπ΄ αριθμό 129/2020 απόφαση της Οικονομικής Επιτροπής στους συμμετέχοντες στο διαγωνισμό πλην του προσωρινού μειοδότη.

· Με το υπ΄ αριθμό 12359/29.6.2020 έγγραφο προσκλήθηκε ο Οικονομικός Φορέας Στάικος Γ. Νικόλαος για την υπογραφή της σύμβασης.

· Η υπ΄ αριθμό e-79188/6.7.2020 εγγυητική επιστολή καλής εκτέλεσης του ΤΜΕΔΕ ποσού 1.675,00€.

· Με το υπ΄ αριθμό 67343/17-7-2020 έγγραφο βεβαιώθηκε η εγκυρότητας της παραπάνω Εγγυητικής Επιστολής καλής εκτέλεσης

· Με το υπ΄ αριθμό 14048/20.7.2020 έγγραφο υπογράφθηκε η σύμβαση μετά του Δήμου Λεβαδέων και του Οικονομικού Φορέα Στάικου Γ. Νικόλαου με χρονοδιάγραμμα υλοποίησης του έργου δέκα (10) μήνες από την υπογραφή της σύμβασης συνολικού ποσού 41.540,01€ με ΦΠΑ, με μέση τεκμαρτή έκπτωση 33,00%, ποσό που αναλύεται ως εξής:

	ΔΑΠΑΝΗ ΕΡΓΑΣΙΩΝ 
	24.564,33€

	ΓΕ & ΟΕ 18,00%
	  4.421,58€

	ΜΕΡΙΚΟ ΣΥΝΟΛΟ
	28.985,91€

	ΑΠΡΟΒΛΕΠΤΑ 15,00%
	  4.347,89€

	ΑΝΑΘΕΩΡΗΣΗ ΤΙΜΩΝ 
	     166,21€

	ΜΕΡΙΚΟ ΣΥΝΟΛΟ
	33.500,01€

	ΔΑΠΑΝΗ ΦΠΑ 
	  8.040,00€

	ΓΕΝΙΚΟ ΣΥΝΟΛΟ
	41.540,01€


· Με την υπ’ αριθμό 107/27-4-2021 απόφαση της Οικονομικής Επιτροπής του Δήμου Λεβαδέων εγκρίθηκε παράταση συμβατικού χρόνου εκτέλεσης του έργου μέχρι την 10-9-2021.

Β. ΠΕΡΙΓΡΑΦΗ ΤΟΥ ΕΡΓΟΥ :
Αντικείμενο του έργου είναι η κατασκευή του μεταλλικού στεγάστρου στον αύλειο χώρο του ΕΠΑΛ Λιβαδειάς, το οποίο βρίσκεται επί της οδού Δελφών και εντός του σχεδίου της πόλης της Λιβαδειάς. 

Η θέση του στεγάστρου ήταν αρχικά ανάμεσα σε δύο υφιστάμενα διώροφα κτήρια του σχολικού συγκροτήματος, δημιουργώντας έτσι έναν εκτεταμένο χώρο ο οποίος έδινε την δυνατότητα διενέργειας δραστηριοτήτων του σχολείου καθ’ όλη την διάρκεια του χρόνου ανεξαρτήτως καιρικών συνθηκών.

Με την υπ’ αριθμό 79/2021 απόφαση της Οικονομικής Επιτροπής του Δήμου Λεβαδέων και έπειτα από έγγραφο αίτημα του Διευθυντή του ΕΠΑΛ Λιβαδειάς (Αρ. Πρωτ.  Εγγράφου 4397/19-3-2021) εγκρίθηκε η αλλαγή της θέσης τοποθέτησης του στεγάστρου πάνω από το υφιστάμενο γήπεδο μπάσκετ που βρίσκεται ανατολικά του αύλειου χώρου του σχολείου.

Το έργο αποτελεί κοινή μεταλλική κατασκευή, με ελαφριά επικάλυψη από τραπεζοειδή μεταλλική λαμαρίνα, η οποία εδράζεται επί εσχάρας δικτυωτών δοκών και διαδοκίδων. Οι φάσεις κατασκευής του φέροντος οργανισμού είναι:

· Εκσκαφή έως την προβλεπόμενη στάθμη -1,10, όπως φαίνεται στα  σχέδια της μελέτης. 

· Τοποθέτηση δομικού πλέγματος Τ 131 και διάστρωση σκυροδέματος καθαριότητας πάχους 10cm και ποιότητας C10/12.

· Τοποθέτηση οπλισμών θεμελίωσης. 

· Σκυροδέτηση θεμελίωσης.

· Τοποθέτηση υποστυλωμάτων δοκών και διαδοκίδων δομικού χάλυβα.

· Επιχωμάτωση έως την προβλεπόμενη από την μελέτη στάθμη και καλή συμπύκνωση του υλικού επιχωμάτωσης προκειμένου να αποφευχθούν φαινόμενα καθίζησης στις πλάκες επί εδάφους.

· Τοποθέτηση τραπεζοειδούς φύλλου λαμαρίνας, και στήριξή της με τυποποιημένα στηρίγματα, όπως προβλέπεται από τον κατασκευαστή.

Γ. ΛΟΓΟΙ  ΠΟΥ ΥΠΕΒΑΛΑΝ ΤΗ ΣΥΝΤΑΞΗ ΤΟΥ 1ου ΑΠΕ – 1ου Π.Κ.Τ.Μ.Ν.Ε.
Ο παρών 1ος Ανακεφαλαιωτικός Πίνακας Εργασιών (Α.Π.Ε.) συντάχθηκε προκειμένου να συμπεριλάβει:

α) Τις αυξομειώσεις των ποσοτήτων των εργασιών της αρχικής σύμβασης, ως προέκυψαν κατά την διάρκεια εκτέλεσης των εργασιών του έργου, καθώς και 

β) τρεις (3) Νέες Εργασίες που περιλαμβάνονται στο προς έγκριση 1ο Π.Κ.Τ.Μ.Ν.Ε. του 1ου Α.Π.Ε., οι οποίες δεν προβλέπονταν στην αρχική μελέτη και κρίνονται απαραίτητες για την άρτια ολοκλήρωση του έργου.

Δ. ΟΙ ΠΡΟΤΕΙΝΟΜΕΝΕΣ ΝΕΕΣ ΕΡΓΑΣΙΕΣ ΤΟΥ 1 ου Π.Κ.Τ.Μ.Ν.Ε. ΑΦΟΡΟΥΝ:      

ΟΜΑΔΑ 1. ΤΕΧΝΙΚΕΣ ΕΡΓΑΣΙΕΣ

Άρθρο 1ο (ΝΕΤ ΥΔΡ 11.06 – Αναθ. ΥΔΡ 6751)

Αμμοβολή / μεταλλοβολή χαλύβδινων κατασκευών.

Αμμοβολή ή μεταλλοβολή στοιχείων κατασκευής από χάλυβα σε βιομηχανική εγκατάσταση ποιότητας SA 2 ½, σύμφωνα με το πρότυπο ΕΛΟΤ ΕΝ ISO 8504-1 σύμφωνα με την ΕΤΕΠ 08-07-02-01 "Αντισκωριακή προστασία σιδηροκατασκευών υδραυλικών έργων". 

Επισημαίνεται ότι η αμμοβολή των κατασκευών προ της εφαρμογής των στρώσεων αντιδιαβρωτικής προστασίας είναι υποχρεωτική.

Τιμή ανά χιλιόγραμμο (kg) έτοιμης κατασκευής.

Άρθρο 2ο (ΝΕΤ ΥΔΡ 11.07.01 – Αναθ. ΥΔΡ 6751)

Αντισκωριακή προστασία χαλύβδινων κατασκευών, εφαρμογή διπλής αντισκωριακής επάλειψης (αστάρι, rust primer) με υλικό εποξειδικής βάσης.

Γενική περιγραφή ομάδας 11.07: 

Αντισκωριακή/αντιδιαβρωτική προστασία χαλύβδινων κατασκευών μετά την διαμόρφωση των στοιχείων τους στις εγκαταστάσεις του κατασκευαστού και πριν την προσκόμισή τους στο εργοτάξιο για την τελική συναρμολόγηση και ανέγερσή τους, σύμφωνα με την μελέτη και την ΕΤΕΠ 08-07-02-01 "Αντισκωριακή προστασία σιδηροκατασκευών υδραυλικών έργων".

Εάν προβλέπονται συγκολλήσεις επί τόπου του έργου, ή εάν προκληθούν εκδορές των επιφανειών των στοιχείων κατά την φορτοεκφόρτωσή τους, θα γίνεται τοπική αποκατάσταση της αντιδιαβρωτικής προστασίας, σύμφωνα με τα καθοριζόμενα στην ΕΤΕΠ 08-07-02-01 "Αντισκωριακή προστασία σιδηροκατασκευών υδραυλικών έργων". Οι δύο στρώσεις του primer, πάχους ξηρού υμένα (SFΤ) 25 ± 5 μm εκάστη, θα είναι διαφορετικής απόχρωσης για να είναι εφικτό να ελεγχθεί ότι εφαρμόσθηκαν. Η προστατευτική επάλειψη εφαρμόζεται μετά την αμμοβολή/μεταλλοβολή και πριν από την έναρξη της μηχανουργικής επεξεργασίας.

Τιμή ανά χιλιόγραμμο (kg) έτοιμης κατασκευής

Άρθρο 3ο (ΝΕΤ ΥΔΡ 11.08.01 – Αναθ. ΥΔΡ 6751)

Τελική βαφή χαλύβδινων κατασκευών σε μη διαβρωτικό περιβάλλον, πάνω από την στάθμη επεξεργαζόμενων υγρών, χωρίς κίνδυνο διαβροχής.

Γενική περιγραφή ομάδας 11.08 : 

Τελική βαφή χαλύβδινων κατασκευών στο εργοστάσιο ή το εργοτάξιο, σε δύο στρώσεις, με συνολικό πάχος ξηρού υμένα χρώματος (SFT) τουλάχιστον 125 μm, σε απόχρωση της επιλογής της Υπηρεσίας, σύμφωνα με την ΕΤΕΠ 08-07-02-01 "Αντισκωριακή προστασία σιδηροκατασκευών υδραυλικών έργων".

Εφαρμογή σε χαλύβδινες κατασκευές υπό συνθήκες έκθεσης Κατηγορίας Α, σύμφωνα με την ΕΤΕΠ 08-07-02-01. Ενδεικτικώς με χρήση των στην πρώτη στρώση εποξειδικού μαρμαρυγικού οξειδίου του σιδήρου δύο συστατικών και στην δεύτερη ελαιοχρώματος αλκυδικής σιλικόνης.  

Επισημαίνεται ότι το παρόν άρθρο δεν έχει εφαρμογή στην βαφή σωληνώσεων.

Τιμή ανά χιλιόγραμμο (kg) έτοιμης κατασκευής 

Ε. Η ΠΡΟΤΕΙΝΟΜΕΝΗ ΔΑΠΑΝΗ 1ου ΑΠΕ – ΟΙΚΟΝΟΜΙΚΑ ΣΤΟΙΧΕΙΑ

Η προτεινόμενη δαπάνη του 1ου Ανακεφαλαιωτικού Πίνακα Εργασιών ανέρχεται στο ποσό των 41.540,01€ (33.500,01€ αξία εργασιών και 8.040,00€ αξία ΦΠΑ) και βρίσκεται σε ισοζύγιο με την συνολική δαπάνη της αρχικής σύμβασης. 

Η δαπάνη των νέων εργασιών ποσού 1.776,01€ καθώς και η δαπάνη που προέκυψε από την αύξηση των ποσοτήτων των συμβατικών εργασιών ποσού 2.571,88€ καλύφθηκε με ανάλωση των απρόβλεπτων δαπανών της αρχικής σύμβασης ποσού 1.776,01€ + 2.571,88€ = 4.347,89€, σύμφωνα με το άρθρο 156 του Ν.4412/2016.

Ο παρών 1ος Ανακεφαλαιωτικός πίνακας εργασιών ποσού 41.540,01€ συμπεριλαμβανομένου του Φ.Π.Α. συντάχθηκε σε ισοζύγιο με το ποσό της αρχικής σύμβασης. 

Για την τιμολόγηση των νέων εργασιών συντάχθηκε το 1ο ΠΚΤΜΝΕ . 

Στο παρόν 1ο ΑΠΕ δεν γίνεται χρήση των επί έλασσον δαπανών, οπότε για την έγκρισή του δεν απαιτείται η σύμφωνη γνώμη από το Τεχνικό Συμβούλιο  Δημοσίων Έργων. 

Η διαχείριση των επί έλασσον δαπανών είναι σύμφωνη  με τον κανόνα  χρήσης αυτών όπως ορίζεται στο υπ΄ αριθμό 20204/Α.Πλ. 2547/1-6-2005 έγγραφο του ΥΠΟΙΟ και αποτυπώνεται στους συνημμένους πίνακες. 

Με τον παρόντα 1ο   Ανακεφαλαιωτικό πίνακα εργασιών ικανοποιούνται οι προϋποθέσεις  που θέτει ο νόμος περί Δημοσίων έργων  Ν.4412/2016. Επίσης τηρούνται οι προϋποθέσεις που τίθενται από το άρθρο 156 «Ειδικά θέματα τροποποιήσεων συμβάσεων κατά την διάρκειά τους - αυξομειώσεις εργασιών - νέες εργασίες», του, καθώς και από τις  προγενέστερες Εγκυκλίους 30/10-12-2007 (με αρ. πρωτ. Δ17γ/04/170/ΦΝ380) και 20/26-07-2006 (με αρ. πρωτ. Δ17γ/03/114/ΦΝ443) του Υ.ΠΕ.ΧΩ.ΔΕ., και ειδικότερα η παράγραφος 4 σχετικά με την χρήση της «επί έλασσον δαπάνης» που εξοικονομείται και συγκεκριμένα:

1. Δεν τροποποιείται το «βασικό σχέδιο», ούτε οι προδιαγραφές του έργου, όπως περιγράφεται στα συμβατικά τεύχη, ούτε  καταργείται ομάδα εργασιών της αρχικής σύμβασης. 

2. Δεν θίγεται η πληρότητα, η ποιότητα και η λειτουργικότητα του έργου.

3. Δεν υπερβαίνει η δαπάνη αυτή, κατά τον προτεινόμενο 1ο Ανακεφαλαιωτικό Πίνακα Εργασιών του έργου, ποσοστό είκοσι τοις εκατό (20%) της συμβατικής δαπάνης ομάδας εργασιών του έργου ούτε, αθροιστικά, ποσοστό δέκα τοις εκατό (10%) της δαπάνης της αρχικής σύμβασης χωρίς Φ.Π.Α., αναθεώρηση τιμών και απρόβλεπτες δαπάνες. Στην αθροιστική αυτή ανακεφαλαίωση λαμβάνονται υπόψη μόνο οι μεταφορές δαπάνης από μία ομάδα εργασιών σε άλλη.

4. Γενικότερα οι επί έλασσον δαπάνες δεν αλλοιώνουν το φυσικό αντικείμενο και δεν προέρχονται από την μείωση των ποσοτήτων που προκύπτουν από περιορισμό του συμβατικού αντικειμένου ή απομείωση στοιχείων του έργου.

Με βάσει τα ανωτέρω, η Διευθύνουσα Υπηρεσία εισηγείται την έγκριση του 1oυ Ανακεφαλαιωτικού πίνακα εργασιών καθώς και 1ου Π.Κ.Τ.Μ.Ν.Ε. για την κατασκευή του έργου: «Κατασκευή στεγάστρου στο ΕΠΑΛ Λιβαδειάς». 

      Η Οικονομική Επιτροπή  λαμβάνοντας υπόψη:
-Το υπ΄ αρ. πρωτ. 9896/02-06-2021  έγγραφο της Δ/νσης Τεχνικών Υπηρεσιών  του  Δήμου Λεβαδέων που είχε διανεμηθεί

- Τον 1ο Ανακεφαλαιωτικό  Πίνακα Εργασιών του έργου  «Κατασκευή στεγάστρου στο ΕΠΑΛ Λιβαδειάς» , καθώς & τον 1ο Π.Κ.Τ.Ν.Ε, που είχε διανεμηθεί.
-Την αιτιολογική έκθεση  που συνοδεύει τον 1ο   Α.Π.Ε 
- Την υπ αριθμ  129/2020 απόφασή της & τον 1ο Π.Κ.Τ.Ν.Ε.
 -Τις διατάξεις του  άρθρου 40 του Ν.4735/2020 που αντικατέστησε το άρθρο 72  του 
   Ν.3852/2010
-την  από 11/3/2020 Πράξη   Νομοθετικού Περιεχομένου (ΦΕΚ  55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ)  εγκυκλίους  του Υπουργείου Εσωτερικών 

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»
-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.
ΑΠΟΦΑΣΙΖΕΙ  ΟΜΟΦΩΝΑ
  Εγκρίνει: τον 1ο  Ανακεφαλαιωτικό Πίνακα Εργασιών και  τον 1ο  Π.Κ.Τ.Μ.Ν.Ε αυτού της δημόσιας σύμβασης : «Κατασκευή στεγάστρου στο ΕΠΑΛ Λιβαδειάς» , που ανέρχεται στο ποσό των  41.540,01€ (33.500,01€ αξία εργασιών και 8.040,00€ αξία ΦΠΑ) και βρίσκεται σε ισοζύγιο με την συνολική δαπάνη της αρχικής σύμβασης. 

Η απόφαση πήρε αριθμό  157/2021.  
 Αφού συντάχθηκε το πρακτικό αυτό, υπογράφεται ως ακολούθως:
              Ο ΠΡΟΕΔΡΟΣ                                                                 
ΙΩΑΝΝΗΣ Δ. ΤΑΓΚΑΛΕΓΚΑΣ   
                ΤΑ ΜΕΛΗ                                                           
1.Καλογρηάς Αθανάσιος                                             

2.Νταντούμη Ιωάννα
3.Καράβα Χρυσοβαλάντου –Βασιλική                       ΠΙΣΤΟ ΑΠΟΣΠΑΣΜΑ

      4.Μερτζάνης  Κωνσταντίνος                                    Λιβαδειά     15-06-2021  
5.Καπλάνης Κωνσταντίνος                                         Ο ΠΡΟΕΔΡΟΣ
6. Μπράλιος Νικόλαος

                                                                                      ΙΩΑΝΝΗΣ Δ. ΤΑΓΚΑΛΕΓΚΑΣ                                  

                                                                                       ΔΗΜΑΡΧΟΣ ΛΕΒΑΔΕΩΝ                                                                                                                                       
